Gedirəm (Aşıq Alı)
Çox-çox salam dua qohum qardaşa,
Biləsiniz Alı-Osmana gedirəm.
Bir dilək dilədim şahlar şahından,
Sığınmışam o sübhana gedirəm.

Alışır sinəmdə qəmli atəşim,
Düşəndə yadıma dostum, sırdaşım,
Gözləsin yolumu yarım, yoldaşım,
Sizə verib bir nişana gedirəm.

Aşıq Alı gəzər İrani-Turan,
Uğruma açıqdı tamam hər bir yan.
Mənə qardaş oldu Aşıq Duraxan,
Yoldaş olub gövhərkana gedirəm.

Qoşmalar